cyanic-selkie/wikianc huggingface dataset:
কাতার
ইতিহাস
প্রাগৈতিহাসিক কাতারে স্থায়ী জনবসতির কোন অস্তিত্ব পাওয়া যায় না। তবে প্রাগৌতিহাসিক কাল থেকে কাতারে প্রাণের অস্তিত্ব পাওয়া যায়। প্রত্নতত্তবিদ ডে কার্ডির মতে, কাতারে প্রাণের অস্তিত্ব ছিলো। এখানের আবহাওয়া ছিলো বৃষ্টিবহুল, জলপ্রপাত, উচু ঘাস ও স্বচ্ছ পানির নালা ছিলো বলে প্রমাণ পাওয়া যায়। আধুনিক ইতিহাসের জনক হেরাডোটাসের মতে, কাতারে 'কান্নানিয়ান' নামক জেলে সম্প্রদায়ের বসবাস ছিলো। এরা মাছ ধরার মৌসুমে অস্থায়ী অভিযান করে মাছ শিকার করত। খ্রিঃপূঃ ৪৯৯-৪৪৯ অব্দে পারস্য ও প্রাচীন গ্রিক সাম্রাজ্যের যুদ্ধের রেকর্ড হতে এ তথ্য পাওয়া যায়। প্রাচীনকালে কাতারের বিভিন্ন প্রত্নতত্ত যেমন, মাটির বাসন, চকমকি পাথর, পাথর কাটার যন্ত্র বিশ্লেষণ করে পাওয়া যায়, এ কাতারের পূর্ব উপকূল রাস আব্রুখের সাথে মেসোপটেমিয়ান আল উবায়েদ গোত্রের ব্যবসা ছিলো। পরবর্তিতে টলেমির মানচিত্রে কাতারের অস্তিত্ব পাওয়া যায়। যেখানে একে কাথারা ও এর একটি শহর কাদারা নামে দেখানো হয়।
ইসলাম পূর্ব যুগে কাতার আরব উপ দ্বীপের অন্যান্য দেশের মতোই পারস্যের 'শাসানী' রাজবংশের অধীনস্থ ছিলো। পরবর্তিতে সপ্তম শতকে সমগ্র আরব উপ দ্বীপে ইসলাম প্রসার লাভ করলে এ অঞ্চলও ইসলামের ছায়ায় চলে আসে। এ সময় বনু আমের বিন আবদ উল কায়েস, বনু সা'দ বিন যায়েদ মিনাহ বিন তামি্ম নামক বিভিন্ন গোত্রের বসবাস ছিলো। বর্তমান শাসক গোষ্ঠী আল-থানি, আ্ল তামিমিরই একটি শাখা। মুহাম্মদ সাল্লাল্লাহু আলাইহি ওয়াসাল্লাম ইসলাম দক্ষিণ আরবীয় অঞ্চলে ইসলাম প্রসারে আলা আল হাদরামি কে প্রেরণ করেন ৬২৮ সালে। তখন কাতার অঞ্চলে শাসন করছিলো স্থানীয় বনু তামিম গোত্র। বনু তামিমের গোত্র প্রধান মুনযির বি্ন সাওয়া আল তামিমি ইসলাম গ্রহণে সম্মত হন এবং পরবর্তীতে অন্যান্য গোত্রে ইসলাম প্রসারে ভূমিকা রাখেন।
ইসলামের প্রথম যুগে, কাতারে স্থায়ী বসবাস ছিলো। এছাড়া 'মুরওয়াব' নামক স্থানে একটি দুর্গ ও একশটির মতো পাথুরে বাড়ীর সন্ধান মিলে। এ সময় কাতারের মূল ব্যবসা মাছ এর পাশাপাশি উট ও ঘোড়া পালন ও বিক্রয় ও জনপ্রিয়তা লাভ করে। হাদীস থেকে জানা যায়, কাতারে এক ধরনের কাপড় তৈরি হতো উটের পশম থেকে। এটিও কাতারের অন্যতম ব্যবসায়িক আকর্ষণ ছিলো। উমাইয়া (৬৬১-৭৫০ খ্রী) ও আব্বাসীয় (৭৫০-১২৫৮ খ্রী) আমলে দামেস্ক ও বাগদাদ কেন্দ্রিক ব্যবসা গড়ে ওঠে। উমাইয়া আমলে এ অঞ্চল বিখ্যাত উট ও ঘোড়া ব্যবসার কেন্দ্রে পরিণত হয়। আব্বাসীয় আমলে মুক্তা ব্যবসার উন্নতি পরিলক্ষিত হয়। কাতারি মুক্তার চাহিদা প্রাচ্যের দেশগুলোয় বেড়ে চলে, চীনেও কাতারি মুক্তার চাহিদা ছিলো।
পরবর্তীতে ব্যবসায়র প্রাণকেন্দ্র হয় দুইটি উপসাগর ও লোহিত সাগর। ষোড়শ শতকে কাতার আন্তর্জাতিক প্রতিযোগীতার মুখে পড়ে। এ শতকের প্রথমার্ধ ছিলো মামলুকের অধিকারে। পরবর্তীতে মামলুকের প্রভাব কমে যাওয়ায় আরব অঞ্চলে অধিকার প্রতিষ্ঠায় সচেষ্ট হয় উসমানীয় সালতানাত। এছাড়া, স্থানীয় শক্তি ছিলো হরমুজ। উসমানীয় সালতানাত মামলুককে সরিয়ে আরব অঞ্চলে অধিকার প্রতিষ্ঠা করে। ইরানের সাফাভি রাজবংশ উসমানীয় থেকে বাগদাদ দখল করে। একই সময় স্প্যানিশ- পর্তুগীজদের হাতে মুসলিম ইউরোপীয় শক্তি আল আন্দালুসের পতন হয়। পর্তুগীজ নৌ শক্তি বিভিন্ন স্থানে প্রভাব বিস্তারে ছড়িয়ে পরে। এরা খুব অল্প সময়ে দূর্ধর্ষতার জন্য খ্যাতি অর্জন করে। ১৫০৯ সালে উসমানিয়া, মামলুক ও ভারতীয় মুসলিম রাজশক্তি মিলিত হয়ে পর্তুগীজদের দমনে শক্তি প্রয়োগ করেন। ইতিহাসে এটি তিন রাজার যুদ্ধ নামে পরিচিত। এ যুদ্ধে পর্তুগীজ দের নৌবহরের শ্রেষ্ঠত্ব প্রমাণিত হয়।
আধুনিক কাতারের জন্মঃ কাতার ও ব্রিটিশ চুক্তি ১৮৬৮ সালে ব্রিটিশ – আল থানি চুক্তির মাধ্যমে জন্ম লাভ করে আধুনিক কাতারের। ১৮৬৮ সালের সেপ্টেম্বরের শুরুর দিকে লুইস পেলি আল ওয়াকরায় মুহাম্মাদ আল থানি ও তার পরিবারের অন্যান্য সদস্যের সাথে মিলিত হন। ১২ সেপ্টেম্বর ১৮৬৮ সালে মুহাম্মদ বিন থানি চুক্তিবদ্ধ হতে সম্মত হন। বিষয় গুলো ছিলোঃ ১। দোহায় শান্তিপূর্ণ অবস্থান করা। ২। সমুদ্রে অশান্তি সৃষ্টি হতে বিরত থাকা। ৩। যে নিজেদের ও প্রতিবেশীর মাঝে সৃষ্ট যে কোন ধরনের সমস্যায় ব্রিটিশদের ফয়সালা গ্রহণ করা। ৪। বাহরাইনের তৎকালীন আমীর আলি বিন খলিফার সাথে সুসম্পর্ক রাখা। ৫। বাহরাইনের পূর্ববর্তী আমির মোহাম্মদ বিন খলিফাকে কাতারে পাওয়া গেলে তাকে যথাযথ কর্তৃপক্ষের হাতে তুলে দেয়া।
প্রশাসনিক অঞ্চলসমূহ
কাতার আটটি পৌরসভায় বিভক্ত হয়েছে
অর্থনীতি
তেল আবিষ্কারের আগে কাতারি অঞ্চলের অর্থনীতিটি মাছ ধরা এবং মুক্তো শিকারের দিকে মনোনিবেশ করেছিল। ১৯২০ এবং ১৯৩০ এর দশকে জাপানি চাষ করা মুক্তো বিশ্ব বাজারে প্রবর্তনের পরে, কাতারের মুক্তো শিল্প ধ্বংস হয়ে গিয়েছিল। ১৯৪০ সালে কাতারের দুখনে তেলআবিষ্কৃত হয়েছিল। এই আবিষ্কার রাজ্যের অর্থনীতিকে রূপান্তরিত করে। এদেশে বৈধ নাগরিকদের জীবনযাত্রার উচ্চমান রয়েছে। আয়কর না নেয়াতে কাতার বিশ্বের অন্যতম নিম্ন হারের দেশ। জুন ২০১৩-তে বেকারত্বের হার ছিল ০.১%। কর্পোরেট আইন হুকুম দেয় যে, কাতারি নাগরিকদের যে কোনও উদ্যোগের ৫১% থাকতে হবে।
আন্তর্জাতিক মুদ্রা তহবিল অনুসারে ২০১৬ সাল পর্যন্ত কাতারের মাথাপিছু চতুর্থ সর্বোচ্চ জিডিপিতে রয়েছে। অর্থনীতির প্রবৃদ্ধি করতে বিদেশী শ্রমের উপর প্রচুর নির্ভর করতে হয়। অভিবাসী শ্রমিকরা জনসংখ্যার ৮৬% এবং শ্রমশক্তির ৯৪% রচনা করেছেন। ১৯৪০ সালে শুরু হওয়া পেট্রোলিয়াম এবং প্রাকৃতিক গ্যাস শিল্পের উপর ভিত্তি করে কাতারের অর্থনৈতিক প্রবৃদ্ধি প্রায় একচেটিয়াভাবে করা হয়েছে। তরল প্রাকৃতিক গ্যাসের শীর্ষ রফতানিকারী দেশ কাতার। ২০১২ সালে, অনুমান করা হয়েছিল যে কাতার আগামী দশ বছরে জ্বালানি খাতে $ ১২০ বিলিয়ন ডলারের বেশি বিনিয়োগ করবে। দেশটি পেট্রোলিয়াম রফতানিকারী সংস্থাগুলির (ওপেক) সদস্য রাষ্ট্র ছিল, ১৯৬১ সালে যোগদান করে এবং ২০১৯ এর জানুয়ারী মাসে বের হয়ে যায়।
২০১২ সালে, কাতার বিশ্বের তৃতীয়বারের জন্য (মাথাপিছু আয় অনুসারে) শীর্ষে থাকা দেশটির খেতাব অর্জন করে। ২০১০ সালে প্রথম লুক্সেমবার্গকে পেছনে ফেলেছে। ২০১২ সালে কাতারের জিডিপি ১৮২ বিলিয়ন ডলারে পৌঁছে এবং জানা যায় যে গ্যাস রফতানি ও তেলের উচ্চমূল্যের কারণে এটি সর্বকালের উচ্চতায় পৌঁছেছিল।
জনসংখ্যা
২০১৭ সাল পর্যন্ত কাতারের মোট জনসংখ্যা ২৬ লক্ষ ৪১ হাজার ৬৬৯ জন। কাতারের মোট জনসংখ্যার মাত্র ১৪ শতাংশ কাতারের বাসিন্দা। আর বাকি ৮৬ শতাংশ লোকই বিদেশী। তারা বিভিন্ন কাজকর্মের জন্য সেখানে বসবাস করে। পৃথিবীর মধ্যে কাতারই এক মাত্র দেশ যেখানে প্রায় ১৫০টি দেশের বেশি লোক বসবাস করে। আরবি ভাষা কাতারের সরকারি ভাষা। এখানকার প্রায় ৫৬% লোক আরবি ভাষাতে কথা বলেন। প্রায় এক-চতুর্থাংশ লোক ফার্সি ভাষায় কথা বলেন। বাকীরা ভারতীয় উপমহাদেশের ও ফিলিপিন দ্বীপপুঞ্জের অন্যান্য ভাষাতে কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়। ।
শিক্ষা, সংস্কৃতি ও সংগঠন
কাতারে শিক্ষিতের হার প্রায় ৫৮ শতাংশ। কাতারে ছেলেদের তুলনায় মেয়েদের সংখ্যা খুবই কম। সেখানে মোট জনসংখ্যার মাত্র ২০ শতাংশ মেয়ে বসবাস করে। কাতার একটি ইসলামিক রাষ্ট্র হওয়ায় সেখানে কিছু নিয়ম রয়েছে যা সবাইকে মেনে চলতে হয়। যেমন সেখানে মেয়েদের ছোট ছোট পোশাক পড়া একদমই নিষেধ। তাছাড়া পাবলিক প্লেসে মদ্যপান, সেখানে মদ কেনাবেঁচা সম্পূর্ণভাবে নিষিদ্ধ। সেখানে পর্নোগ্রাফিও সম্পূর্ণ নিষিদ্ধ।
ইসলামের দ্বারা উল্লেখযোগ্যভাবে প্রভাবিত হয়ে কাতারের সংস্কৃতি পূর্ব আরবের অন্যান্য দেশের মতোই। কাতার জাতীয় দিবস, ১৮ ডিসেম্বর প্রতিবছর অনুষ্ঠিত হয়, জাতীয় পরিচয়ের অনুভূতি বিকাশে গুরুত্বপূর্ণ ভূমিকা পালন করে। এটি জসিম বিন মোহাম্মদ আল থানির সিংহাসনে উত্তরাধিকার এবং তার পরবর্তী সময়ে দেশের বিভিন্ন উপজাতির একীকরণের স্মরণে দেখা যায়। ২০০৮ সালের ১ জুলাই থেকে হামাদ বিন আবদুল আজিজ আল কাওয়ারি কাতারের সংস্কৃতি, কলা ও ঐতিহ্য মন্ত্রীর দায়িত্ব পালন করছেন।
কাতারে বাংলাদেশি কিছু সংগঠন আছে। যেমন, বাংলাদেশ কুরআন সুন্নাহ পরিষদ, আল হেরা শিল্পীগোষ্ঠী ইত্যাদি।
কোনি ব্রিটন
কন্সটেন্স এলাইন ব্রিটন (née ওম্যাক; জন্ম মার্চ ৬, ১৯৬৭) একজন মার্কিন অভিনেত্রী, গায়িকা এবং প্রযোজক। স্বাধীন হাস্যরসাত্মক-নাটকীয় চলচ্চিত্র দ্য ব্রাদার্স ম্যাকমুলেন-এর (১৯৯৫) মাধ্যম চলচ্চিত্রে তার অভিষেক ঘটে এবং পরের বছর তিনি এবিসির সিটকম স্পিন সিটিতে নিকি ফেবার চরিত্রে অভিনয় করেন। পরে তিনি ফাইটিং ফিৎজেরাল্টস (২০০১) এবং লস্ট এট হোম-এ (২০০৩) অভিনয় করেন৷ এছাড়াও তাকে বেশ কয়েকটি চলচ্চিত্রে দেখা যায়, যেগুলোর মধ্যে সবচেয়ে উল্লেখযোগ্য হল ফ্রাইডে নাইটস লাইটস (২০০৪) এবং দ্য লাস্ট উইন্টার (২০০৬)।
ব্রিটন টেমি টেইলর চরিত্রে এনবিসি/ডিরেকটিভির ধারাবাহিক নাটক ফ্রাইডে নাইট লাইটসে ২০০৬ থেকে ২০১১ সাল পর্যন্ত অভিনয় করেন। এই চরিত্রে অভিনয়ের জন্য তিনি সমালোচকদের কাছ থেকে ইতিবাচক প্রতিক্রিয়া এবং ধারাবহিক নাটকে অসাধারণ কেন্দ্রীয় অভিনেত্রী বিভাগে দুইটি প্রাইমটাইম এমি এ্যাওয়ার্ডের জন্য মনোনয়ন পান। ২০১১ সালে তিনি ভিভিয়ান হারমন চরিত্রে এফএক্স চ্যানেলের ভৌতিক ধারাবাহিক নাটক আমেরিকান হরর স্টোরিতে অভিনয় করেন, যার জন্য তিনি মিনি-সিরিজ ও চলচ্চিত্রে অসাধারণ কেন্দ্রীয় অভিনেত্রী বিভাগে প্রাইমটাইম এমি এ্যাওয়ার্ডের জন্য মনোনয়ন পান। বিরতির পর এর অষ্টম সিজনে আমেরিকান হরর স্টোরি: অ্যাপোক্যালিপ্সে পুনরায় অভিনয় করেন৷ ব্রিটন রায়না জেমস চরিত্রে ২০১২ থেকে ২০১৮ সাল পর্যন্ত এবিসি/সিএমটি চ্যানেলে প্রচারিত সঙ্গীতধর্মী ধারাবাহিক নাটক ন্যাশভিলে অভিনয় করেন, যার জন্য তিনি ধারাবাহিক নাটকে অসাধারণ অভিনেত্রী বিভাগে প্রাইমটাইম এমি এ্যাওয়ার্ড ও ধারাবাহিক নাটকে সেরা অভিনেত্রী বিভাগে গোল্ডেন গ্লোব পুরস্কারের জন্য মনোনিত হন।
কালিদাস
কালিদাস ছিলেন ধ্রুপদি সংস্কৃত ভাষার এক বিশিষ্ট কবি ও নাট্যকার। ইংরেজ কবি উইলিয়াম শেক্সপিয়রের মতো দেখা হয় তাকে সংস্কৃত ভাষার সাহিত্যে।. তার কবিতা ও নাটকে হিন্দু পুরাণ ও দর্শনের প্রভাব আছে। কালিদাস প্রাচীন যুগের ভারতীয় কবি। তিনি সংস্কৃত ভাষার শ্রেষ্ঠ কবিরূপে পরিচিত। যদিও তার জীবনকাহিনি সম্পর্কে বিশেষ নির্ভরযোগ্য তথ্য পাওয়া যায় না। কিংবদন্তি অনুসারে, তিনি প্রথম জীবনে মূর্খ ছিলেন এবং বিদুষী স্ত্রী বিদ্যাবতী কর্তৃক অপমানিত হয়ে আত্মহত্যা করতে গেলে দেবী সরস্বতীর বরপ্রাপ্ত হন।
তার সময়কাল নিয়ে দুটি মত প্রচলিত। প্রথম মতে, তিনি খ্রিষ্টপূর্ব প্রথম শতকে বিদ্যমান ছিলেন। তার মালবিকাগ্নিমিত্রম্ নাটকের নায়ক অগ্নিমিত্র ছিলেন শুঙ্গবংশীয় রাজা, যাঁর শাসনকাল ছিল খ্রিষ্টপূর্ব ১৮৫-৪৮ অব্দ। অপর মতে, তার সময়কাল খ্রিস্টীয় চতুর্থ থেকে ষষ্ঠ শতকের মধ্যে। বিক্রমাদিত্য নামে পরিচিত গুপ্ত সম্রাট দ্বিতীয় চন্দ্রগুপ্তের সভাকবি হিসাবেই তার খ্যাতি সমধিক। কালিদাসের বহু রচনায় দ্বিতীয় চন্দ্রগুপ্তের রাজ্য, রাজধানী উজ্জয়িনী ও রাজসভার উল্লেখ পাওয়া যায়। সপ্তম শতাব্দীতে বাণভট্ট রচিত হর্ষচরিত গ্রন্থে কালিদাসের সপ্রশংস উল্লেখ আছে।
কালিদাস মেঘদূতম্‌, কুমারসম্ভবম্‌, রঘুবংশম্, ঋতুসংহার, শৃঙ্গাররসাষ্টক, শৃঙ্গারতিলক, পুষ্পবাণবিলাস নামক কাব্য, নলোদয় ও দ্বাদশ-পুত্তলিকা নামে দুটি আখ্যানকাব্য এবং অভিজ্ঞানশকুন্তলম্‌, বিক্রমোর্বশীয়ম, মালবিকাগ্নিমিত্রম্ নামে তিনটি নাটক রচনা করেন।
জীবন
কালিদাসের রচনা অত্যন্ত সুপরিচিত হলেও, তার জীবন সম্পর্কে বিশেষ কিছুই জানা যায় না। জানা যায়, তিনি ছিলেন দেবী কালীর (মতান্তরে সরস্বতীর) ভক্ত। একটি কিংবদন্তি অনুসারে, এক রাজকন্যার সঙ্গে তার বিবাহ হয়েছিল। কিন্তু কবি ছিলেন গণ্ডমূর্খ। এজন্য রাজকন্যা তাকে অপমান করলে, তিনি নদীতে ঝাঁপ দিয়ে আত্মহত্যা করতে যান। তখন তার আরাধ্যা দেবী তাকে রক্ষা করেন ও বর দেন। দেবীর বরে তিনি কবিত্বশক্তি অর্জন করেন। পরে রাজা বিক্রমাদিত্যের নবরত্ন সভায় তার স্থান হয়। কথিত আছে, রাজা কুমারদাসের রাজত্বকালে সিংহলে এক গণিকার হাতে তিনি নিহত হন।
অবস্থান
কালিদাস ঠিক কোন অঞ্চলের বাসিন্দা ছিলেন, তা নিয়ে পণ্ডিতদের মধ্যে মতবিরোধ আছে। কেউ বলেছেন, তার বাসস্থান ছিল হিমালয়ের কাছে; আবার কেউ বলেছেন উজ্জয়িনী অথবা কলিঙ্গে। এই তিনটি অনুমানের কারণ হল, কুমারসম্ভবম্‌ গ্রন্থে হিমালয়ের বর্ণনা, মেঘদূত গ্রন্থে প্রকাশিত উজ্জয়িনীর প্রতি তার ভালবাসা এবং রঘুবংশম্‌ গ্রন্থে বর্ণিত কলিঙ্গ-সম্রাট হেমাঙ্গদের স্তুতিবাদ।
প্রভাব
thumb|right|200px|শকুন্তলা ও দুষ্মন্ত; রাজা রবি বর্মা অঙ্কিত চিত্র। কালিদাসের রচনাবলি ইংরেজি ভাষায় একাধিকবার অনূদিত হয়েছে। পরে জার্মান ভাষাতেও কালিদাসের রচনাবলি অনূদিত হয়। জার্মানির বিখ্যাত কবি গ্যেটে ও হারডার কালিদাসের রচনার উচ্চ প্রশংসা করেছিলেন। ঊনবিংশ ও বিংশ শতাব্দীর শিল্পীদেরও কালিদাসের রচনা অনুপ্রেরণা জোগায়। ১৯৬১ সালে ভি শান্তারাম অভিজ্ঞানশকুন্তলম্‌ অবলম্বনে তার স্ত্রী চলচ্চিত্রটি তৈরি করেন। আর আর চন্দ্র কালিদাসের জীবনালেখ্য অবলম্বনে ১৯৬৬ সালে তৈরি করেন তামিল চলচ্চিত্র মহাকবি কালিদাস। ১৯৮৩ সালে কন্নড় ভাষায় নির্মিত কবিরত্ন কালিদাস ছবিতে অভিনয় করেন রাজকুমার। ১৯৬০ সালে তেলুগু ছবি মহাকবি কালিদাস ছবিতে অভিনয় করেছিলেন এ নাগেশ্বর রাও।
কালিদাস ও বাঙালির উত্তরাধিকার
অমরতার আর এক নাম কালিদাস। তার শুভ আবির্ভাবের ক্ষনটি নিয়ে পণ্ডিত মহলে বিবাদের অন্ত নেই,কিন্তু তার সৃষ্টি সেই ধূসর ইতিহাসকে পেরিয়ে দিব্যি আমাদের কালে চলে এসেছে। একেই বলে কালজয়িতা ।অতীতের অন্ধকারময়তা থেকে বেরিয়ে এসে যে কবিবর ,জ্যোতিষ্ক দীপ্তির ন্যায় সমগ্র কবিমানস কে আলোকিত করেছিলেন,তিনি অবশ্যই কবিপতি কালিদাস। বাল্মীকি বা ব্যাসদেবের মতো না হলেও ভারতবর্ষের অগণিত কবি যে কালিদাসের কাব্যসুধা পান করে মুগ্ধ হয়েছেন এবং তার কাব্যরসে সিঞ্চিত হয়ে নব নব সৃষ্টির প্রেরণা লাভ করেছেন - এ বিষয়ে কোনো সন্দেহের অবকাশ নেই। লৌকিক কাব্য নাটকের জগতে কালিদাস সার্বভৌম সম্রাট। কালিদাসীয় সাহিত্যের এই প্রভাব ভারতীয় কবি ও নাট্যকারদের উপর যথেষ্ট রয়েছে। শুধুমাত্র সংস্কৃত নাট্যকারদের ক্ষেত্রে নয় প্রাকৃত ও নব্যভারতীয় আর্যভাষার সাহিত্যের ওপর ও কালিদাসের প্রভাব লক্ষ করা যায়।তাই কালিদাসের কাব্য সর্বভারতীয় সংস্কার ও বিশিষ্টতার প্রাধান্য পরিলক্ষিত হয়।
কালিদাস 'ঋতুসংহার','মেঘদূত','রঘুবংশ',ও 'কুমারসম্ভব' -এই চারটি কাব্য এবং 'মালবিকাগ্নিমিত্র','বিক্রমোর্বশীয়' ও 'অভিজ্ঞান শকুন্তলম'-এই তিনখানি বিখ্যাত নাটক রচনা করেন। কালিদাসের এই অমর সৃষ্টি পরবর্তিকালে বাংলা সাহিত্যিকদের বিশেষ ভাবে প্রভাবিত করেছিল।কালিদাসের প্রেমচেতনা সম্ভোগের সীমা ছাড়িয়ে ত্যাগের আদর্শে পবিত্র রূপ লাভ করেছে। একথা বলা অনুচিত না যে কালিদাসের সাহিত্যের প্রেম পরবর্তি বাংলা সাহিত্যকে সমৃমদ্ধ করেছে।
বৈস্নব পদাবলীর মধুর কাকলীতে মধ্যযুগের বাংলা সাহিত্যে পূর্ণতা লাভ করেছে। প্রেম ও সৌন্দর্যের কবি কালিদাসের প্রেম ও চেতনার ছায়া বৈষ্ণব সাহিত্যে প্রকাশিত হয়েছে । বৈষ্ণব কবিগণ শ্রীরাধার রূপ বর্ণনায় যে সমস্ত উপমা ব্যবহার করেছেন ,তার মধ্যে কালিদাসের প্রভাব আবিষ্কার করা দুরূহ নয়।কালিদাসের মেঘদূত এর উত্তর মেঘে বিরহিণী প্রিয়ার বর্ণনায় যক্ষ যে উপমার প্রয়োগ করেছেন ,বৈষ্ণব পদের বিরহকথায় রাধার তানব দশা বর্ণনা প্রসঙ্গে তার প্রভাব লক্ষ করা যায়। তাই বলা যায় যে বৈষ্ণব প্রেম কবিতা সংস্কৃত প্রেম কবিতারই সাক্ষাত উত্তরাধিকারী । বাংলার বৈষ্ণব কবিতায় কালিদাসের যক্ষ বিলাপের  বিপ্রলম্ভের সুর শ্রুত হয় । মঙ্গলকাব্যের বারমাস্যা বর্ণনায় কালিদাসের রচনায় সাদৃশ্য লক্ষ করা যায় ।আবার প্রকৃতির পাশে দাঁড়িয়ে বাঙালি কবিরা কালিদাসকে স্মরণ করেছেন । তবে একথা অনস্বীকার্য যা প্রাচীন বাংলা কাব্যে প্রকৃতির বহিরঙ্গ চিত্রাঙ্কনে কালিদাসের সঙ্গে সাদৃশ্য বস্তুগত। কালিদাসের রচনার প্রভাব বাংলা সাহিত্যের সমস্ত শাখায় পরিলক্ষিত হয় । তাই কালিদাসকে বাঙালি সাহিত্য সাধকদের উত্তরাধিকারী বললে ভুল হয়না। কালিদাসের রচনার প্রভাব সুদূর অতীতকাল থেকে শুরু করে আধুনিক কালের সাহিত্যের বিভিন্ন শাখায় পরিলক্ষিত হয় ।
''' কিন্তু কালিদাসের উদ্দেশ্যে রবীন্দ্রনাথ যে স্তুতি করেছেন তার মূলে আছে তন্ময়ীভাব বা complete indentation. এখানে প্রসঙ্গত উল্লেখযোগ্য ,যে বিহারীলাল রবীন্দ্রনাথের শৈশবের কাব্য সাধনার ক্ষেত্রে আদর্শ ছিলেন, তিনি নিজেও কালিদাসের মুগ্ধ ভক্ত। সাহিত্য সমালোচনা মহলে চালু আছে যে রবীন্দ্র রচনার বহু উপাদান কালিদাসের সৃষ্টির থেকে গৃহীত। তবে এ কথা সত্য যে ,রবীন্দ্রনাথ কালিদাসের রচনা থেকে যে সমস্ত উপাদান গ্রহণ করেছেন,তা প্রতিভার দ্বারা আপনার সম্পদ করে তুলেছেন । তাকে বহুগুণ মূল্যবান করে নতুন সৃষ্টী রূপে পাঠককে উপহার দিয়েছেন।কালিদাসের কাব্যের প্রেম ,বিশেষ করে বিরহ , প্রকৃতির রহস্যময়তা প্রভৃতির সঙ্গে রবীন্দ্রনাথের কাব্যের অনুরূপ ভাব সেখানে অঙ্কিত হয়েছে,সেখেনে এই সকল ভাবের ব্যপকতা ও গভীরতার তারতম্য লক্ষ করা যায়। কালিদাসের কাব্য যা অস্পষ্ট বা Classical কাব্য সুলভ সাধারণী কৃত ভাব মাত্র, রবীন্দ্রনাথের কাব্যে তা প্রায় ব্যপক , গভীর, সুক্ষ পরিমার্জিত ও ব্যক্তি জীবনের অনুভূতির স্পন্দনে আবেগময় ও প্রাণচঞ্চল।  কালিদাসীয় কাব্যের রসে ,রবীন্দ্র কবি চিত্ত কালিদাসেরই চিত্ত বৃত্তির সঙ্গে এমন ভাবে এক হয়ে  উঠেছে যে রবীন্দ্রনাথ অসংখ্য স্থানে সেই প্রাচীন কাব্যের আবহাওয়া অবলীলা ক্রমে আপন কাব্যে ঘনিয়ে তুলেছেন। '''
''' কালিদাসের সেই কবি খ্যাতি তার সমসাময়িক কবি সমাজের ঈর্ষা বিশদ্গারকে উপেক্ষা করে অম্লান রূপে বিরাজমান। প্রাচীন সংস্কৃত সাহিত্যে কালিদাসের স্থান যেমন সুদৃঢ়, রবীন্দ্রনাথ কে নানা বিদ্রূপ সহ্য করতে হয়েছে । কিন্তু রবীন্দ্র প্রতিভার তীক্ষ্ণ দ্যূতি শেষ পর্যন্ত জয়ী হয়ে উদ্ভাসিত করেছে। কালিদাস ও রবীন্দ্রনাথ প্রাচীন ও আধুনিক ভারতের দুই প্রতিনিধি স্থানীয় সর্বশ্রেষ্ঠ কবি। দুজনের কবি মানসের মৌলিক গঠন এত সুগভীর অন্তরঙ্গ সূত্রে আবদ্ধ যে কাব্য রসিকগণের নিকট এটি একটি পরম রহস্য বলে মনে হয়। অথচ কোথায় কালিদাসের কাল আর কোথায় বিদিশা, কোথায় সে দশান জনপদ, কোথায় নির্বিন্ধ্যা –শিপ্রা- রেবা – বেত্রবতী , কোথায় সেই উদয়ন কথা কোবিদ গ্রাম বৃদ্ধগণের বিশ্রম্ভোগোষ্ঠী ? আর কোথায় বা ঊনবিংশ শতাব্দীর অপরাধে কোলাহল মুখরিত কলকাতা মহানগরীর প্রান্তশায়ী জোড়াসাঁকো গলির ঠাকুরবাড়ি ? এই রূঢ় বাস্তব পরিবেশেই পারিবারিক গৃহ শিক্ষকের কাছে কালিদাসের কাব্যে রবীন্দ্রনাথের প্রথম দীক্ষা - '''
“মন্দাকিণী-নির্ঝর- শিকরানাং বোঢ়া মূহু কল্পিত –দেবদারু
যদবায়ুরন্বিষ্ঠমৃগৈঃ কিরাঃ তৈরাসেব্যতে ভিন্ন শিখণ্ডীতবর্হঃ ।।’’
২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম দক্ষিণ আফ্রিকা ক্রিকেট দল
দক্ষিণ আফ্রিকা ও পাকিস্তান জাতীয় ক্রিকেট দল ১৪ অক্টোবর, ২০১৩ তারিখ থেকে ১৫ নভেম্বর, ২০১৩ তারিখ পর্যন্ত সংযুক্ত আরব আমিরাত সফর করে। এ সফরে দুইটি টেস্ট, পাঁচটি একদিনের আন্তর্জাতিক ও দুইটি টুয়েন্টি২০ আন্তর্জাতিক ক্রিকেট খেলায় দল দু’টি একে-অপরের বিরুদ্ধে প্রতিদ্বন্দ্বিতা করে।
প্রভাকর সুন্দররাও মোড়
প্রভাকর সুন্দররাও মোড় একজন ভারতীয় রাজনীতিবিদ ছিলেন। তিনি শিবসেনার সদস্য হিসাবে মাহাদ থেকে ১৯৯০, ১৯৯৫, ১৯৯৯ মহারাষ্ট্র বিধানসভা নির্বাচনে মহারাষ্ট্র বিধানসভায় নির্বাচিত হয়েছিলেন।
ঘাটাইল ক্যান্টনমেন্ট পাবলিক স্কুল ও কলেজ
ঘাটাইল ক্যান্টনমেন্ট পাবলিক স্কুল ও কলেজটি টাঙ্গাইল জেলার শহীদ সালাহউদ্দিন সেনানিবাসের অভ্যন্তরে প্রাকৃতিক পরিবেশে অবস্থিত। এটি জেলা শহর থেকে ৩৬ কি.মি. এবং ঘাটাইল উপজেলা সদর থেকে ৫ কি.মি. উত্তরে টাঙ্গাইল-ময়মনসিংহ সড়কের শাহ্পুর টি-জংশন থেকে ৩ কি.মি. পূর্বে অবস্থিত। সেনাবাহিনীর সার্বিক তত্ত্বাবধানে প্রতিষ্ঠানটি পরিচালিত হয়।<references group="ঘাটাইল ক্যান্টনমেন্ট পাবলিক স্কুল ও কলেজ" />
মূলনীতি ও প্রতীক
প্রতিষ্ঠান মূলনীতি হলো “বিকশিত হও ভবিষ্যতের জন্য”। প্রতিষ্ঠান প্রতীক হলো হলুদ বর্ণের বর্ডার সংবলিত নেভি ব্লু বৃত্ত এবং বৃত্তের ভিতর ইংরেজিতে বড় হাতের G বর্ণ এবং বৃত্তটির নিচে  লেখা GHATAILIANS। যা ঘাটাইলে অবস্থিত আধুনিক প্রতিষ্ঠানকে নির্দেশ করে।
বিবরণ
ঘাটাইল ক্যান্টনমেন্ট পাবলিক স্কুল এন্ড কলেজ বাংলাদেশ সেনাবাহিনীর সার্বিক তত্ত্বাবধানে পরিচালিত। কলেজের অধ্যক্ষ সামরিক বাহিনীর অফিসার লেফটেন্যান্ট কর্নেল মোঃ ফেরদৌস-উর রহমান খান, ইঞ্জিনিয়ার্স।
গ্রুপ বিভাজন
ঘাটাইল ক্যান্টনমেন্ট পাবলিক স্কুল এন্ড কলেজ এ কলেজ শাখায় মোট ১১ টি গ্রুপ আছে । এর মধ্যে ৫টি বিজ্ঞান শাখার, ৪টি ব্যবসায় শিক্ষা, ২টি মানবিক বিভাগের গ্রুপ রয়েছে। এবং স্কুল শাখায় রয়েছে মোট ২৮ টি শাখা ।
কলেজের সময়-সূচি
প্রতি সপ্তাহে রবিবার থেকে বৃহস্পতিবার সকাল ৮টা হতে দুপুর ২ টা পর্যন্ত শ্রেণি কার্যক্রম হয় । প্রতি শুক্র ও শনিবার সাপ্তাহিক ছুটি থাকে। তবে শনিবার কলেজ নিয়ন্ত্রিত শিক্ষক এর মাধ্যমে ক্যারিয়ার ডেভেলপমেন্ট ক্লাস ও বিশ্ববিদ্যালয় ভর্তি বিষয়ক ক্লাস এর জন্য শনিবার খোলা থাকে ।
ছেলে
গ্রীষ্মকালীন পোশাকঃ
শীতকালীন পোশাকঃ
মেয়ে
গ্রীষ্মকালীন পোশাকঃ
গ্রন্থাগার
প্রতিষ্ঠানের প্রশাসনিক ভবনের দ্বিতীয় তলায় 50 আসন বিশিষ্ট  সহস্রাধিক বইয়ের সমাহার রয়েছে লাইব্রেরীতে । কলেজে ভর্তির সাথে সাথে ছাত্ররা গ্রন্থাগারের সদস্য হয়ে যান এবং লাইব্রেরি কার্ড পেয়ে যান। গ্রন্থাগারে নিয়মিত ৪ টি দৈনিক পত্রিকা, ১টি সাপ্তাহিক ও ৪টি মাসিক ম্যাগাজিন রাখা হয়। এছাড়া অনেক গুরুত্বপূর্ণ জার্নাল ও ম্যাগাজিন অনিয়মিতভাবে রাখা হয়। বইসমূহ লাইব্রেরি কার্ডের প্রেক্ষিতে ধার নেয়া যায়, তবে অভিধান, এনসাইক্লোপিডিয়া, হ্যান্ডবুক ইত্যাদি দুষ্প্রাপ্য বইসমূহ কেবল গ্রন্থাগারেই ব্যবহার্য।
খেলাধুলা
কলেজ পর্যায়ের খেলাধুলায় ঘাটাইল ক্যান্টনমেন্ট পাবলিক স্কুল ও কলেজ বিভিন্ন সময় প্রতিভার স্বাক্ষর রেখেছে। কলেজ প্রাঙ্গণে ফুটবল, ক্রিকেট ইত্যাদি আউটডোর খেলার সুবিধা দিতে বিশাল মাঠ রয়েছে। এছাড়া আছে বাস্কেটবল মাঠ ,ব্যাডমিন্টন মাঠ, হ্যান্ডবল মাঠ । কলেজে আছে ইনডোর খেলার সুব্ধাও । সেখানে শিক্ষার্থীরা টেবিল টেনিস, দাবা খেলতে পারে ।  কলেজের ছাত্রদেরকে খেলাধুলার সুবিধা দিতে রয়েছে একটি খেলার সরঞ্জাম ধার দেয়ার অফিস। সেখানে ছাত্ররা নিজেদের কলেজ আইডি কার্ড প্রদর্শনপূর্বক বিভিন্ন প্রকার খেলাধুলার সামগ্রী বিনামূল্যে সংগ্রহ করতে পারেন।
বিজ্ঞানাগার
প্রতিষ্ঠান রয়েছে অত্যাধুনিক ল্যাবরেটরি ।  অর্ধকোটি অর্থে ল্যাবরেটরি তে নির্মিত রয়েছে সকল ধরনের সুযোগ-সুবিধা ।  সেখান থেকে যেকোনো ধরনের রাসায়নিক  পরীক্ষা এবং  শিক্ষা গ্রহণ করে থাকে । প্রতিষ্ঠানটিতে ব্যবহারিক শিক্ষার উপর বিশেষ জোর দেয়া হয় ।
কমন রুম
প্রতিষ্ঠানটির মেয়েদের জন্য রয়েছে কমনরুম যেখানে  যে কোন বিরতিতে বই, পত্রিকা এবং বিভিন্ন ধরনের  ইনডোর গেমস চলতে পারে
ক্যান্টিন ও সততা কর্নার
কলেজে অভ্যন্তরে রয়েছে আধুনিক নিজস্ব ক্যান্টিন যেখান থেকে শিক্ষার্থীরা স্বল্পমূল্যে তাদের প্রয়োজনীয় দ্রব্যাদি ক্রয় করতে পারে এবং শিক্ষার্থীদের সততা  বৃদ্ধিতে শিক্ষার্থীদের জন্য রয়েছে সততা কর্নার যেখানে শিক্ষার্থীরা  বিক্রেতা বিহীন দোকান থেকে দ্রব্যাদি কিনে নিজেদের সততার পরিচয় দিয়ে থাকে ।
শিক্ষা-সহায়ক কার্যক্রম
লেখাপড়ার পাশাপাশি ঘাটাইল ক্যান্টনমেন্ট পাবলিক স্কুল ও কলেজ শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর মাধ্যমিক ও  উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষাপ্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে। কলেজের ক্লাব সমূহ হলোঃ
প্রতিষ্ঠানের সকল শিক্ষার্থী সর্বনিম্ন একটি ক্লাবের সাথে যুক্ত ।
বিশেষ সংগঠনঃ
প্রতিষ্ঠানের নিয়ম শৃঙ্খলা রক্ষায় রয়েছে কিছু বিশেষ সংগঠন । তারা কলেজের নিয়ম শৃঙ্খলা রক্ষায় প্রতিষ্ঠানকে সাহা্য্য করে থাকে ।
উসমানপুর ইউনিয়ন, ওসমানীনগর
উসমানপুর ইউনিয়ন (ইংরেজি:Osmanpur Union), সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
ভৌগোলিক উপাত্ত
উসমানপুর ইউনিয়নের আয়তন ৭৭৫৭ একর (১৮ বর্গ কিলোমিটার)। এই ইউনিয়নে ৩৪৯৬ টি পরিবার বাস করে।
জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী উসমানপুর ইউনিয়নের জনসংখ্যা ২১,৮৩৮ জন। এর মধ্যে মহিলা ৫০%, এবং পুরুষ ৫০%।
গ্রাম এবং মৌজা
উসমানপুর ইউনিয়নে ৫২টি গ্রাম এবং ৫২টি মৌজা আছে।
প্রশাসনিক অবকাঠামো
৯ টি ওয়ার্ড এবং ৫২ টি মহল্লা নিয়ে উসমানপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। শিক্ষা প্রতিষ্ঠানের তালিকা 1 মাদ্রাসা 2
{| class="wikitable" ! ওয়ার্ড নং !!অন্তর্ভুক্ত গ্রাম/মহল্লার নাম
কার্বন টেট্রাফ্লোরাইড
টেট্রাফ্লুরোমিথেন বা কার্বন টেট্রাফ্লোরাইড কিংবা R-14 হচ্ছে সরলতম পারফ্লোরিওকার্বন (CF4)। যেমন এর ইউপ্যাক নামটি ইঙ্গিত করে, হাইড্রোকার্বন মিথেনের টেট্রাফ্লুরোমিথেন হল সুগন্ধযুক্ত প্রতিচ্ছবি। যৌগটিকে হ্যালো-অ্যালকেন বা হ্যালো-মিথেন হিসাবে শ্রেণিবদ্ধ করা যেতে পারে। টেট্রাফ্লুরোমিথেন একটি প্রয়োজনীয় রেফ্রিজারেন্ট হলেও এটি শক্তিশালী গ্রিনহাউস গ্যাস। কার্বন-ফ্লোরিন বন্ধনের প্রকৃতির কারণে যৌগটির খুব উচ্চ বন্ধন শক্তি রয়েছে।
প্রস্তুতি
কোন কার্বন যৌগকে ফ্লোরিনের বায়ুমন্ডলে পোড়ানো হলে টেট্রাফ্লুরোমিথেন উৎপন্ন হয়। হাইড্রোকার্বন সহ হাইড্রোজেন ফ্লোরাইড হচ্ছে এই বিক্রিয়ার সহ-উৎপাদ। এটি সর্বপ্রথম ১৯২৬ সালে প্রকাশিত হয়। এছাড়াও কার্বন ডাই অক্সাইড বা কার্বন মনোক্সাইডের ফ্লোরিন সংযোগ বিক্রিয়া কিংবা সালফার টেট্রাফ্লোরাইডের সাথে ফসজিনের বিক্রিয়ার মাধ্যমে টেট্রাফ্লুরোমিথেন প্রস্তুত করা যায়। বাণিজ্যিকভাবে এটি হাইড্রোজেন ফ্লোরাইডের সাথে ডাইক্লোরোডাইফ্লুরোমিথেন বা ক্লোরোট্রাইফ্লুরোমিথেনের বিক্রিয়ার মাধ্যমে উৎপাদিত হয়। এছারাও কার্বন ইলেক্ট্রোড ব্যবহার করে ধাতব ফ্লোরাইড MF, MF2-এর তড়িৎ বিশ্লেষণের সময়ও এটি উৎপাদিত হয়।
পরীক্ষাগারে সংশ্লেষ
ফ্লোরিনের সাথে সিলিকন কার্বাইডের বিক্রিয়ার মাধ্যমে পরীক্ষাগারে টেট্রাফ্লুরোমিথেন প্রস্তুত করা যায়।
বিক্রিয়া
এটি পানিতে খুব সামান্য দ্রবণীয় (প্রায় 20) মিলিগ্রাম −1 ), তবে জৈব দ্রাবকে দ্রবণীয় ।
ব্যবহার
টেট্রাফ্লুরোমিথেন কখনও কখনও স্বল্প তাপমাত্রার রেফ্রিজারেন্ট (R-14) হিসাবে ব্যবহৃত হয়। এটি একা ইলেক্ট্রনিক্স মাইক্রোফ্যাব্রিকেশন বা সিলিকন, সিলিকন ডাই অক্সাইড এবং সিলিকন নাইট্রাইডের প্লাজমা এ্যাচ্যান্ট হিসাবে অক্সিজেনের সংমিশ্রণে ব্যবহৃত হয়। নিউট্রন সনাক্তকারীগুলোতেও এর ব্যবহার রয়েছে।
পরিবেশের উপর প্রভাব
বাম|থাম্ব|মাওনা লোয়া টেট্রাফ্লুরোমিথেন ( CF4 ) টাইমসিরিজ। বাম|থাম্ব| CF4 এর বায়ুমণ্ডলীয় ঘনত্ব (পিএফসি -14) বনাম অনুরূপ মানব-তৈরি গ্যাস (ডান গ্রাফ)। লগ স্কেল নোট করুন। টেট্রাফ্লুরোমিথেন একটি শক্তিশালী গ্রীনহাউস গ্যাস যা গ্রিনহাউস প্রভাবে অবদান রাখে। এটি অত্যন্ত স্থিতিশীল। এর বায়ুমণ্ডলীয় জীবনকাল ৫০,০০০ বছর এবং এর উচ্চ গ্রিনহাউস উষ্ণায়নের সম্ভাবনা ৬৫০০ (এর প্রথম ১০০ বছরের জন্য, CO2 এর একজটি ১ ফ্যাক্টর রয়েছে)।
টেট্রাফ্লুরোমিথেন বায়ুমণ্ডলে সবচেয়ে বেশি পরিমাণে থাকা পারফ্লুরোকার্বন, তাই একে PFC-14 হিসাবে বিবেচনা করা হয়। এর বায়ুমণ্ডলীয় ঘনত্ব বাড়ছে। ২০১৯ হিসাবে, মনুষ্যনির্মিত গ্যাসগুলো CFC -11 এবং  CFC -12  PFC-14 এর চেয়ে বেশি শক্তিশালী রেডিয়াটিভ ভূমিকা রাখে।
কাঠামোগতভাবে ক্লোরোফ্লুরোকার্বন ( CFC) এর মতো হলেও, টেট্রাফ্লুরোমিথেন ওজোনস্তর ক্ষয় করে না। অতিবেগুনী রশ্মীর প্রভাবে CFC-র ক্লোরিন পরমাণুগুলো বিচ্ছিন্ন হয়ে গেলে বিচ্ছিন্ন হয়ে গেলে সেই ক্লোরিন ওজোনস্তর ক্ষয় করে। অন্যদিকে কার্বন – ফ্লোরিন বন্ধনগুলো শক্তিশালী এবং পৃথকীকরণের সম্ভাবনা কম। গিনেস ওয়ার্ল্ড রেকর্ডস অনুসারে টেট্রাফ্লুরোমিথেন হ'ল সবচেয়ে স্থায়ী গ্রীনহাউস গ্যাস।
হল-হরোল্ট প্রক্রিয়া ব্যবহার করে অ্যালুমিনিয়াম উৎপাদনের সময় হেক্সাফ্লুরোইথেনের পাশাপাশি টেট্রাফ্লুরোমিথেনের প্রধান শিল্প নির্গমন হয়। CF4 এছাড়াও আরও জটিল যৌগিক যেমন হ্যালোকার্বনগুলোর ভাঙ্গনের পণ্য হিসাবে উৎপাদিত হয়।
স্বাস্থ্য ঝুঁকি
এর ঘনত্বের কারণে, টেট্রাফ্লুরোমিথেন বায়ু স্থানচ্যুত করতে পারে। ফলে অপর্যাপ্ত বায়ুচলাচলকারী অঞ্চলে শ্বাসরুদ্ধের ঝুঁকি তৈরি করে।
পি এ মহিদিন
পিএ মহিদিন হলেন মাদিকেরি শহরের প্রথম মুসলিম পৌর সভাপতি। মহিদিন মাদিকেরি টাউন হল, পৌর বিভাগ, এবং পৌর বাস স্টেশনের মূল ভবন নির্মাণের জন্য দায়বদ্ধ। তিনি মাদিকেরির বদরিয়া জামাত (মুসলমানদের জন্য একটি সম্প্রদায়) প্রতিষ্ঠায়ও ভূমিকা রেখেছিলেন।
কলিয়াবর কলেজ
কলিয়াবর কলেজ বা কলিয়াবর মহাবিদ্যালয় ( kaliabor College; অসমীয়া : কলিয়াবৰ কলেজ) নগাঁওয়ের অন্যতম বিখ্যাত সহ-শিক্ষা কলেজ। এটি ১৯৬৯ সালে অস্তিত্বে আসে এবং এটি গুয়াহাটি বিশ্ববিদ্যালয়ের অধিভুক্ত। NAAC কলেজটিকে (A) গ্রেড দিয়ে স্বীকৃতি দিয়েছে এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। কলেজটি পূর্ণকালীন ডিগ্রি কোর্স এবং সিনিয়র উচ্চ মাধ্যমিক শিক্ষা প্রদান করে। প্রতিষ্ঠানটি বৃত্তিমূলক কোর্স, ব্যবসায় প্রশাসন এবং কম্পিউটার অ্যাপ্লিকেশন সহ বিজ্ঞান, কলা এবং বাণিজ্য প্রবাহে স্নাতক কোর্স অফার করে। সম্পূর্ণ ভর্তি প্রক্রিয়া অনলাইনে পরিচালিত হয়, শুধুমাত্র কাউন্সেলিং এর সময় শিক্ষার্থী শারীরিকভাবে প্রবেশ করে। বাছাই পদ্ধতি পূর্ববর্তী যোগ্যতা পরীক্ষায় মেধার উপর ভিত্তি করে। কলেজটি বিভিন্ন সুবিধা যেমন হোস্টেল, লাইব্রেরি, ক্যান্টিন, স্পোর্টস কমপ্লেক্স এবং আরও অনেক কিছু সরবরাহ করে।
ইতিহাস
কলিয়াবর শহর এবং এর আশেপাশের এলাকার জনগণের প্রচেষ্টার ফলে ১৯৬৯ সালে কলিয়াবর কলেজ প্রতিষ্ঠিত হয়। মুষ্টিমেয় কিছু ছাত্র এবং কয়েকজন শিক্ষক নিয়ে কলেজটি তার যাত্রা শুরু করেছিল এবং বছরের পর বছর ধরে এটি এই অঞ্চলের অন্যতম সম্মানিত প্রতিষ্ঠানে পরিণত হয়েছে। কলেজটি তার উচ্চ একাডেমিক মান এবং এর শিক্ষার্থীদের মানসম্পন্ন শিক্ষা প্রদানের প্রতিশ্রুতির জন্য পরিচিত।
শিক্ষা গ্রহণ
কলিয়াবর কলেজ কলা, বিজ্ঞান এবং বাণিজ্যে স্নাতক প্রোগ্রাম অফার করে। কলেজটি নির্বাচিত বিষয়গুলিতে স্নাতকোত্তর কোর্সও অফার করে। কলেজের শিক্ষকরা তাদের নিজ নিজ ক্ষেত্রে অত্যন্ত যোগ্য এবং অভিজ্ঞ, এবং তারা শিক্ষার্থীদের একটি উদ্দীপক এবং চ্যালেঞ্জিং একাডেমিক পরিবেশ প্রদান করতে প্রতিশ্রুতিবদ্ধ। কলেজে বই, জার্নাল এবং সাময়িকীর বিশাল সংগ্রহ সহ একটি সুসজ্জিত লাইব্রেরি রয়েছে। লাইব্রেরি হল এমন ছাত্রদের জন্য একটি চমৎকার সম্পদ যারা তাদের বিষয় সম্পর্কে তাদের জ্ঞান এবং বোঝার প্রসার করতে চায়।
পাঠ্যক্রম বহির্ভূত কার্যক্রম
কলিয়াবর কলেজ পাঠ্যক্রম বহির্ভূত ক্রিয়াকলাপের উপর প্রচুর জোর দেয় এবং শিক্ষার্থীদের বিভিন্ন ইভেন্ট এবং প্রতিযোগিতায় অংশগ্রহণ করতে উত্সাহিত করে। কলেজের বেশ কয়েকটি ক্লাব এবং সমিতি রয়েছে যা এর ছাত্রদের বিভিন্ন স্বার্থ পূরণ করে। কলেজ সাংস্কৃতিক অনুষ্ঠান, ক্রীড়া প্রতিযোগিতা এবং অন্যান্য ক্রিয়াকলাপও আয়োজন করে যা শিক্ষার্থীদের তাদের প্রতিভা এবং দক্ষতা প্রদর্শনের সুযোগ দেয়।
অবকাঠামো
কলিয়াবর কলেজের অত্যাধুনিক সুবিধা সহ একটি বিস্তীর্ণ ক্যাম্পাস রয়েছে। কলেজে সুসজ্জিত শ্রেণীকক্ষ, পরীক্ষাগার এবং কম্পিউটার কেন্দ্র রয়েছে। কলেজে খেলাধুলার জন্য খেলার মাঠও রয়েছে। কলেজে পুরুষ ও মহিলা উভয় ছাত্রদের জন্য হোস্টেল সুবিধা রয়েছে। হোস্টেলটি সমস্ত প্রয়োজনীয় সুযোগ-সুবিধা দিয়ে সজ্জিত এবং শিক্ষার্থীদের থাকার জন্য একটি আরামদায়ক এবং নিরাপদ পরিবেশ প্রদান করে।
সুবিধাসমূহ
লাইব্রেরি: এটিতে ৩০,০০০টি বই, ১২টি জার্নাল, ১৩টি দৈনিক সংবাদপত্র এবং ১০টি বিভিন্ন ম্যাগাজিন রয়েছে এবং এটি বুক ব্যাংক সুবিধা, বিনামূল্যে ইন্টারনেট পরিষেবা এবং রসিদ সহ কম্পিউটারাইজড বই এন্ট্রি প্রদান করে।
হোস্টেল: সুবিধাজনক আবাসন সহ ছেলে ও মেয়েদের জন্য আলাদা হোস্টেল।
সাংস্কৃতিক যাদুঘর: এটি শিক্ষার্থীদের নির্দিষ্ট ঐতিহাসিক বিষয়গুলি সম্পর্কে আরও ভালভাবে জানতে এবং শিখতে সাহায্য করার জন্য বেশ কয়েকটি নিদর্শন প্রদর্শন করে
জিমনেসিয়াম: ক্যাম্পাসে ইনডোর এবং আউটডোর স্পোর্টস সুবিধা সহ একটি সুসজ্জিত জিমনেসিয়াম রয়েছে।
ক্যান্টিন: সাশ্রয়ী মূল্যের এবং স্বাস্থ্যকর, ক্যান্টিনটি তার শিক্ষার্থীদের জন্য বিভিন্ন ধরনের খাবার সরবরাহ করে।
অডিটোরিয়াম: বিভিন্ন কর্মশালা, সেমিনার এবং অন্যান্য সাংস্কৃতিক অনুষ্ঠানের জন্য একটি শীতাতপ নিয়ন্ত্রিত মিলনায়তন রয়েছে।
(১) প্রতিটি স্ট্রিমের টপারদের জন্য বিনামূল্যে স্টুডেন্টশিপ অ্যাওয়ার্ড, যদি তারা পরীক্ষায় মোট ৬০% স্কোর করে।
(২) সেরা দশ ছাত্রদের জন্য INR ₹৫০০০ (ভারতীয় টাকা) নগদ পুরস্কার।
(৩) অর্থনৈতিকভাবে অনগ্রসর শ্রেণীর ছাত্রদের আর্থিক সাহায্য।
(৪) যোগ্যতা এবং আর্থিক অবস্থার ভিত্তিতে পাঁচজন শিক্ষার্থীকে INR ₹৫০০০ (ভারতীয় টাকা) এর বৃত্তি।
(৫) মেধা ও আর্থিক অবস্থার ভিত্তিতে প্রয়াত খগেশ্বর হাজারিকা মেমোরিয়াল বৃত্তি।
উপসংহার
কলিয়াবর কলেজ এই অঞ্চলের একটি প্রধান শিক্ষা প্রতিষ্ঠান এবং এর একাডেমিক উৎকর্ষতা এবং ছাত্রদের মানসম্মত শিক্ষা প্রদানের প্রতিশ্রুতির জন্য খ্যাতি অর্জন করেছে। কলেজের একটি প্রাণবন্ত একাডেমিক এবং পাঠ্যক্রম বহির্ভূত পরিবেশ রয়েছে যা শিক্ষার্থীদের তাদের আগ্রহগুলি অন্বেষণ করতে এবং তাদের দক্ষতা বিকাশ করতে উত্সাহিত করে। একটি সামগ্রিক শিক্ষাগত অভিজ্ঞতা প্রদানের উপর কলেজের ফোকাস এটিকে স্নাতক তৈরি করতে সাহায্য করেছে যারা কেবল জ্ঞানীই নয়, এমন ব্যক্তিরাও যারা সমাজে ইতিবাচক অবদান রাখতে পারে।
সেলাই
সেলাই হলো সূঁচ এবং সুতা সাহায্যে তৈরি সেলাই ব্যবহার করে বস্তুকে সংযুক্তকরণ বা সংযুক্তকরণের নৈপুণ্য। প্যালিওলিথিক যুগে উদ্ভূত টেক্সটাইল আর্ট অন্যতম প্রাচীন সেলাই। স্পিনিং সুতা বা বুননের কাপড়ের আবিষ্কারের আগে, প্রত্নতাত্ত্বিকেরা বিশ্বাস করেন যে ইউরোপ এবং এশিয়া জুড়ে স্টোন যুগের লোকেরা হাড়, অ্যান্টিলার বা হাতির দাঁত সূঁচ এবং সাইনু, ক্যাটগুট এবং শিরা সহ প্রাণীর দেহের বিভিন্ন অঙ্গ দিয়ে তৈরি "থ্রেড" ব্যবহার করে পশম এবং ত্বকের পোশাক সেলাই করে।
হাজার হাজার বছর ধরে, সমস্ত সেলাই হাত দ্বারা করা হয়েছিল। বিংশ শতাব্দীতে সেলাই মেশিনের আবিষ্কার এবং কম্পিউটারাইজেশনের উত্থানের ফলে সেলাই করা বস্তুর ব্যাপক উৎপাদন ও রফতানি ঘটে, তবে হাতের সেলাই বিশ্বজুড়ে এখনও প্রচলিত রয়েছে। সূক্ষ্ম হাতের সেলাইয়ের বৈশিষ্ট্য উচ্চমানের টেইলারিং, হিউট কৌচার ফ্যাশন এবং কাস্টম ড্রেসমেকিং এবং সৃজনশীল প্রকাশের মাধ্যম হিসাবে টেক্সটাইল শিল্পী এবং শখবিদ উভয়ই তা অনুসরণ করে।
"সেলাই" শব্দের প্রথম পরিচিত ব্যবহার ছিল ১৪ তম শতাব্দীতে।
শর্বা
শর্বা, শোর্বা বা শোরবা হচ্ছে একধরনের স্যুপ বা জাউ যা বলকান অঞ্চল, উত্তর আফ্রিকা, পূর্ব ইউরোপ, মধ্য এশিয়া, দক্ষিণ এশিয়া, এবং মধ্যপ্রাচ্যের কুইজিনে পাওয়া যায়।
বানান রূপগুলো
শোরবা শব্দটি এসেছে ফার্সি شور শোর ("লোনা") এবং با বা ("জাউ") -এর যোগসুত্রে।
আবু বারেক মোহাম্মদ নুরুল আলম
এবিএম নুরুল আলম বা আবু বারেক মোহাম্মদ নুরুল আলম ছিলেন একজন বাংলাদেশী চিকিৎসক যিনি বাংলাদেশের মুক্তিযুদ্ধে শহীদ হয়েছিলেন।
প্রথম জীবন
আলমের জন্ম ১৯৯৯-এ ব্রিটিশ ভারতের পূর্ব বাংলা, দিনাজপুরের বোতাগঞ্জের ধনতলায়। তিনি বাংলা ভাষা আন্দোলনে যুক্ত ছিলেন । তিনি এমবিবিএস শেষ করে ১৯৬১ সালে ঢাকা মেডিকেল কলেজ থেকে স্নাতক হন।
পেশা
আলম সহকারী সার্জন হিসাবে সান্তাহার রেলওয়ে হাসপাতালে যোগদান করেছেন। একাত্তরের ২৫ শে মার্চ অপারেশন সার্চলাইট শুরু হওয়ার সাথে সাথে বাংলাদেশের মুক্তিযুদ্ধ শুরু হয়েছিল। সান্তাহারের বাঙালি ও অবাঙালি ( বিহারী ) বাসিন্দাদের মধ্যে সাম্প্রদায়িক দাঙ্গা শুরু হয়েছিল। আহতদের তিনি চিকিৎসা সহায়তা দিয়েছিলেন। ২৬ মার্চ ১৯৭৪১, হাসপাতালে  পাকিস্তান আর্মির সঙ্গে যুদ্ধাহতদের আশ্রয় দিয়ে তিনি এবং তার পরিবার হায়সাবাড়ি, নওগাঁ ,তারপর শাহবাজপুর, রাজশাহীতে চলে আসেন। তিনি ভারতে চলে যাওয়ার লক্ষ্য নিয়ে রাজশাহী শহরে (এখন শহর) চলে আসেন। তিনি মুক্তিবাহিনীকে সহায়তা করেছিলেন বলে অভিযোগে নগরীর একটি ফার্মেসী থেকে পাকিস্তান সেনাবাহিনী তাকে গ্রেপ্তার করেছিল। তাকে নিয়ে যাওয়া হয়েছিল রাজশাহী বিশ্ববিদ্যালয়ের জোহা হলে।
লক্ষ্মী ছায়া
লক্ষ্মী ছায়া (৭ জানুয়ারি ১৯৪৮ - ৯ মে ২০০৪) ছিলেন একজন ভারতীয় অভিনেত্রী, নৃত্যশিল্পী এবং শিক্ষিকা। তিনি হিন্দি সিনেমায় তার স্বতন্ত্র চরিত্রের ভূমিকা এবং অতিথি উপস্থিতির জন্য পরিচিত ছিলেন। গুমনাম (১৯৬৫) চলচ্চিত্রে তার অভিনয় তাকে আন্তর্জাতিক স্বীকৃতি এনে দিয়েছিলেন। সেই চলচ্চিত্রে তিনি "জান পেহেচান হো" ট্র্যাকে নৃত্যশিল্পী হিসেবে উপস্থিত হয়েছিলেন। তিনি ১০০টিরও বেশি চলচ্চিত্রে অভিনয় করেন, যার মধ্যে রয়েছে তিসরি মঞ্জিল (১৯৬৬), দুনিয়া (১৯৬৮), আয়া সাওয়ান ঝুম কে (১৯৬৯), মেরা গাঁও মেরা দেশ (১৯৭১), এবং রস্তে কা পাথর (১৯৭২); তিনি ১৯৫৮ থেকে ১৯৮৭ সাল পর্যন্ত সক্রিয় ছিলেন। ২০০৪ সালে তিনি ৫৬ বছর বয়সে ক্যান্সারে আক্রান্ত হয়ে মারা যান।
কর্মজীবন
তিনিতালাক (১৯৫৮) চলচ্চিত্রে একজন স্কুল ছাত্রী হিসাবে একটি "অপ্রকাশিত" চেহারা নিয়ে অভিনয়ের সূচনা করেন। ১৯৬২ সালে তিনি বেলা চরিত্রে নটি বয় চলচ্চিত্রে অভিনয় করেছিলেন। তার এই প্রথম ভূমিকা ক্যামিও ছিল না।
১৯৬৬ সালে, ছায়া তিসরি মঞ্জিল চলচ্চিত্রে মীনার চরিত্রে অভিনয় করেছিলেন। শাম্মী কাপুর এবং আশা পারেখের সাথে অভিনয় করা এই চলচ্চিত্রটি তার গানের পাশাপাশি এর গল্প এবং পোশাকের জন্য প্রশংসিত হয়েছিল। ১৯৬৭ সালে, ছায়া সমালোচকদের দ্বারা প্রশংসিত অনেক চলচ্চিত্রে অতিথি চরিত্রে অভিনয় করেছিলেন। বিশেষ করে উল্লেখযোগ্য হচ্ছে, রাম অউর শ্যাম, বাহারন কে সাপনে, উপকর এবং রাত অউর দিন। ১৯৬৮ সালে তিনি দুনিয়া চলচ্চিত্রে লক্ষ্মী চরিত্রে অভিনয় করেন। তার নামানুসারেই এই চলচ্চিত্রের নামকরণ করা হয়।
১৯৬৯ সালে ছায়া পরবর্তীতে আয়া সাওয়ান ঘুম কে (১৯৬৯) চলচ্চিত্রে রীতার চরিত্রে অভিনয় করেন। সেখানে তিনি আশা পারেখের সাথে আবারও একটি সহায়ক ভূমিকায় অভিনয় করেন। ছবিটি ব্যবসাসফল হয়। একই বছরে তিনি পেয়ার কা মৌসম (১৯৬৯) চলচ্চিত্রেও অভিনয় করেন।
১৯৭১ সালে ছায়া মেরা গাঁও মেরা দেশ চলচ্চিত্রে মুন্নিবাঈ নামে একজন যুবতী মেয়ে হিসাবে অভিনয় করেছিলেন। এই চরিত্রে তিনি একজন ডাকাতের জন্য গোপনে কাজ করেন। প্রধান চরিত্রের অংশ হিসাবে এটি তার প্রথম ভূমিকা। চলচ্চিত্রটি সেই সময়ে একটি বড় এবং সমালোচনামূলক সাফল্য ছিল, এবং ছায়ার সেরা অভিনয়গুলির মধ্যে একটি হিসাবে বিবেচিত হয়।
১৯৭২ সালে, তিনি অমিতাভ বচ্চনের সাথে রাস্তে কা পাথর চলচ্চিত্রে অভিনয় করেছিলেন। এই চলচ্চিত্রে তিনি প্রধান অভিনেতাদের অংশ ছিলেন এবং "ম্যায় শরব বেচটি হুন" গানে তার নাচের জন্য প্রশংসা পেয়েছিলেন। তিনি একই বছরে দো চোর এবং বিন্দিয়া অউর বান্দুক চলচ্চিত্রে অভিনয় করেছিলেন।
এই ভূমিকাগুলি অনুসরণ করে, ছায়া দো ফুল (১৯৭৩), শরাফত চোদ দি ম্যায়নে (১৯৭৬), হাইওয়ান (১৯৭৭) এর মতো চলচ্চিত্রগুলিতে আরও অতিথি চরিত্রে অভিনয় করেছিলেন এবং তিনি ধুতি লোটা অউর চৌপট্টি (১৯৭৫) চলচ্চিত্রেও অতিথি চরিত্রে অভিনয় করেছিলেন। এগুলো তার বিস্তৃত চরিত্র তালিকার জন্য পরিচিত ছিল। তিনি পাইজজেচা ভিদা (১৯৭৯) চলচ্চিত্রে অভিনয় করেছিলেন। তবে এটি বক্স-অফিস ফ্লপ ছিল।
বেশ কয়েকটি বাণিজ্যিকভাবে অসফল চলচ্চিত্রের পর, ১৯৮৭ সালে, তিনি পরখ চলচ্চিত্রে অতিথি উপস্থিতির পর চলচ্চিত্র শিল্পে অবসর গ্রহণ করেন। তার মৃত্যুর আগের বছরগুলিতে ছায়া তার নিজস্ব নাচের স্কুল খুলতে শুরু করেছিলেন। সেখানে তিনি দরিদ্র শিশুদের নাচ শিখিয়েছিলেন।
মৃত্যু
২০০৪ সালের ৯ মে, ছায়া ৫৬ বছর বয়সে মুম্বাইয়ে ক্যান্সারে মারা যান। চলচ্চিত্র শিল্পে ছায়ার কাজের স্বীকৃতিস্বরূপ তার প্রতি ট্রিবিউট প্রকাশিত ও নির্মিত হয়েছে।
মকবুল আলী
মকবুল আলী (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মকবুল আলীর জন্ম সিলেট জেলার ফেঞ্চুগঞ্জ উপজেলার নিজ ছত্তিশ গ্রামে। তার বাবার নাম মন্তাই আলী এবং মায়ের নাম জুবেদা খাতুন। তার স্ত্রীর নাম শরিফুন নেছা। তার দুই ছেলে, তিন মেয়ে।
কর্মজীবন
ইপিআরে চাকরি করতেন মকবুল আলী। ১৯৭১ সালে তিনি কর্মরত ছিলেন দিনাজপুর ইপিআর সেক্টর হেডকোয়ার্টারের ১০ নম্বর উইংয়ে। মুক্তিযুদ্ধ শুরু হলে তিনি যুদ্ধে দেন। রৌমারী এলাকার কোদালকাঠির যুদ্ধে অংশগ্রহণ করেন তিনি। এ যুদ্ধের বর্ণনায় তার নাম পাওয়া যায়। রৌমারীর বেশির ভাগ এলাকা গোটা মুক্তিযুদ্ধের সময় মুক্তাঞ্চল ছিল। কোদালকাঠি কিছু সময় পাকিস্তানি সেনাবাহিনীর দখলে ছিল।
মুক্তিযুদ্ধে ভূমিকা
১৯৭১ সালের ১৩ আগস্ট পাকিস্তান সেনাবাহিনী তাদের কোদালকাঠি অবস্থান থেকে অনেকগুলো গানবোট, লঞ্চ ও বার্জ নিয়ে রৌমারী দখল করার জন্য রাজীবপুরের দিকে অগ্রসর হয়। এ সময় মুক্তিবাহিনীর কয়েকটি দল পাকিস্তানি সেনাদের প্রতিরোধে বিভিন্ন স্থানে অবস্থান নিয়ে যুদ্ধ করে। মুক্তিবাহিনীর একটি দলের নেতৃত্বে ছিলেন মকবুল আলী। কয়েক দিন ধরে বিভিন্ন স্থানে যুদ্ধ চলে। এরপর পাকিস্তান সেনাবাহিনী পিছে হটে আবার কোদালকাঠিতে অবস্থান নেয়। ২১ সেপ্টেম্বর পাকিস্তান সেনাবাহিনী আবার গানবোট, স্টিমার, লঞ্চ নিয়ে রাজিবপুরে এবং আশপাশের বিভিন্ন এলাকায় আক্রমণ করে। একটানা তিন দিন ধরে যুদ্ধ চলে। তিন দিনে পাকিস্তান সেনাবাহিনী পাঁচবার ঝটিকা আক্রমণ চালায়। মুক্তিযোদ্ধারা সাহসিকতার সঙ্গে পাকিস্তানি আক্রমণ প্রতিহত করেন। এরপর মুক্তিবাহিনীই সেপ্টেম্বর মাসের শেষদিকে পাকিস্তানি সেনাবাহিনীর কোদালকাঠির অবস্থানে আক্রমণ করে। মূল আক্রমণে অংশগ্রহণকারী মুক্তিযোদ্ধাদের একটি দলের নেতৃত্বে ছিলেন মকবুল আলী। চূড়ান্ত আক্রমণের নির্ধারিত তারিখ ছিল ১ অক্টোবর রাতে। সেদিন রাত ১০টার মধ্যে মুক্তিযোদ্ধাদের সব দল কোদালকাঠির বিভিন্ন স্থানে প্রতিরক্ষা অবস্থান নেন। পরদিন ভোর থেকে শুরু হয় যুদ্ধ। পাকিস্তানিরা কয়েকবার মুক্তিযোদ্ধাদের ওপর ঝটিকা পাল্টা আক্রমণ চালায়। কিন্তু তারা মুক্তিযোদ্ধাদের হটিয়ে দিতে ব্যর্থ হয়। যুদ্ধে অনেক পাকিস্তানি সেনা মুক্তিযোদ্ধাদের হাতে নিহত হয়। ৪ অক্টোবর পাকিস্তানি অবস্থান থেকে আর কোনো গোলাগুলি হচ্ছিল না। এ ঘটনা মুক্তিযোদ্ধাদের চিন্তিত করে। এ সময় দুঃসাহসী মুক্তিযোদ্ধা মকবুল আলী তার দলের মুক্তিযোদ্ধাদের নিয়ে নদী অতিক্রম করে নিশ্চিত হন পাকিস্তানিরা কোদালকাঠি থেকে পালিয়ে গেছে। এরপর কোদালকাঠি মুক্ত হওয়ার খবর চারদিকে বিদ্যুৎগতিতে ছড়িয়ে পড়ে।
মধ্য ধারণক্ষমতার রেল
মধ্য ধারণক্ষমতার রেল (অন্যান্য নাম হাল্কা দ্রুতগামী গণপরিবহন ব্যবস্থা বা হাল্কা মেট্রো) একধরনের রেল পরিবহন ব্যবস্থা। এর ধারণক্ষমতা সাধারণত হাল্কা রেলের থেকে বেশি কিন্তু ভারী দ্রুতগামী গণপরিবহন ব্যবস্থার থেকে কম।
সংজ্ঞা ও পরিভাষা
প্রমিতকরণের অভাবে মধ্য ধারণক্ষমতার রেলের একাধিক সংজ্ঞা বর্তমান, যা এমনকি একটি দেশের মধ্যেই বিদ্যমান। যেমন, তাইওয়ানের পরিবহন ও যোগাযোগ মন্ত্রকের মতে এক মধ্য ধারণক্ষমতার রেলের ধারণক্ষমতা ৬,০০০–২০,০০০ যাত্রী প্রতি ঘণ্টা প্রতি অভিমুখ (যা/ঘ/অ)। আবার, তাইওয়ান দ্রুতগামী গণপরিবহন ব্যবস্থা বিভাগের (টিসিজি) মতে এক মধ্য ধারণক্ষমতার রেলের ধারণক্ষমতা ২০,০০০–৩০,০০০ যা/ঘ/অ। বিশ্ব ব্যাংকের এক প্রতিবেদন অনুযায়ী এক মধ্য ধারণক্ষমতার রেলের ধারণক্ষমতা ১৫,০০০–৩০,০০০ যা/ঘ/অ। অন্যদিকে, মেট্রো বা ভারী রেলের ধারণক্ষমতা ৩০,০০০ যা/ঘ/অ-এর বেশি এবং হাল্কা রেলের ধারণক্ষমতা প্রায় ১০,০০০–১২,০০০ যা/ঘ/অ বা ১২,০০০–১৮,০০০ যা/ঘ/অ। ভেইক্যুল ওতোমাতিক লেজে (ভিএএল) ব্যবস্থাকে মধ্য ধারণক্ষমতার রেলে শ্রেণিভুক্ত করা হয়, কারণ এর প্রস্তুতকারক এর ধারণক্ষমতাকে ৩০,০০০ যা/ঘ/অ পর্যন্ত বলে অভিহিত করেছে। হংকঙের এমটিআরের মা ওন শান লাইনকে কিছু ক্ষেত্রে মধ্য ধারণক্ষমতার রেল বলে শ্রেণিভুক্ত করা হয়, যেহেতু এটি ছোট চারগাড়ি এসপি১৯৫০ ট্রেন ব্যবহার করে। কিন্তু এর ধারণক্ষমতা ৩২,০০০ যা/ঘ/অ পর্যন্ত, যা কিছু সম্পূর্ণ মেট্রো রেলের ধারণক্ষমতার সঙ্গে তুলনীয়। এই শ্রেণিভুক্তিকরণ বেশিক্ষণ টেকেনি কারণ জুন ২০২১-এ লাইনটিকে প্রসারিত করে তুয়েন মা লাইনে পরিবর্তিত করে সেখানে আটগাড়ি ট্রেন চালু করা হয়েছে।
মধ্য ধারণক্ষমতার রেল ছাড়া ইউরোপ, ভারত ও দক্ষিণ কোরিয়ায় "হাল্কা মেট্রো" কথাটি প্রচলিত।
আবার কিছু দেশে হাল্কা মেট্রো ও হাল্কা রেল শব্দদুটি নিয়ে সমস্যা দেখা দেয়। দক্ষিণ কোরিয়ায় কোরীয় শব্দ 경전철-এর অনুবাদ হিসেবে "হাল্কা রেল" ব্যবহৃত হয়। শব্দটির আক্ষরিক অনুবাদ "হাল্কা মেট্রো" হলেও এর প্রকৃত অর্থ "ভারী রেল ছাড়া যেকোনো রেল পরিবহন ব্যবস্থা, যার ধারণক্ষমতা ভারী রেল ও বাস পরিবহনের মাঝামাঝি"।
বান কাবাব
বান কাবাব (, बन कबाब) পাকিস্তান এবং ভারতের স্থানীয় স্যান্ডউইচ, তবে এটি এখন সমগ্র ভারতীয় উপমহাদেশে উপলব্ধ। বান কাবাবগুলি করাচি এবং লাহোরের মতো পাকিস্তানি মেট্রো শহরগুলির স্বাক্ষর হলেও এগুলি পুরো পাকিস্তানে পাওয়া যায়। ভারতে এটি নিয়মিত স্ট্রিট ফুড (রাস্তার খাবার) হিসাবে খাওয়া হয়, বিশেষভাবে ভারতের ভোপাল, লখনউ এবং হায়দ্রাবাদে ; এটি বিশেষত ভারতীয় মুসলমানদের কাছে জনপ্রিয়, রমজানে গভীর রাতে খাবারটি খাওয়া হয়।
উপকরণ
বান কাবাব একটি ঈষৎ-ভাজা মশলাদার পেটি, পেঁয়াজ এবং চাটনি সমন্বিত থাকে। চাটনি তেঁতুল, লবণ, জিরা গুঁড়া, লাল মরিচ, এবং/অথবা থেকে বানের সাথে রায়তা দেওয়া হয়। বানটি তাওয়ায় সেকা হয়।
বান কাবাব প্যাটিগুলি গরুর মাংস বা খাসির মাংসের কিমা, ভাঙানো ডাল, জিরা গুঁড়ো এবং ফ্যাটানো ডিম দিয়ে তৈরি করা হয়। প্যাটিগুলি ঘি বা তেলে ভাজা হয়। বান কাবাব ভাজা ডিম বা অমলেট দিয়েও তৈরি হতে পারে এবং শীর্ষে টমেটো, শসা বা পেঁয়াজ দিয়ে পরিবেশন করা যেতে পারে।
প্রকারভেদ
প্যাটিগুলো মুরগি, গো-মাংস, মাটন, আলু (আলু ওয়ালা), ডিম (আন্ডে ওয়ালা), বা মসুর (ডাল) দিয়ে তৈরি করা যায়। গরুর মাংস এবং ডিমের রেসিপিটি সর্বাধিক জনপ্রিয়, বিশেষত রাস্তার বিক্রেতাদের মাঝে।
সাদীপুর ইউনিয়ন
ভৌগোলিক উপাত্ত
সাদীপুর ইউনিয়নের আয়তন ১০,৫৫৪ একর। এই ইউনিয়নে ৩৮৪৩ টি পরিবার বাস করে।
জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী সাদীপুর ইউনিয়নের জনসংখ্যা ২৩,৭৩৫ জন। এর মধ্যে মহিলা ৫০%, এবং পুরুষ ৫০%।
গ্রাম এবং মৌজা
সাদীপুর ইউনিয়নে ৩৬টি গ্রাম এবং ২১টি মৌজা আছে।
৩নং ওয়ার্ডের গ্রাম সমুহ,
বৃহত্তর মোবারক পুর,
পূর্ব মোবারক পুর, পশ্চিম মোবারক পুর, দক্ষিণ মোবারক পুর।
ভাষা ও সংস্কৃতি
সিলেটী
প্রশাসনিক অবকাঠামো
৯ টি ওয়ার্ড এবং ৩৬টি মহল্লা নিয়ে সাদীপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
প্রশাসক, চেয়ারম্যান তালিকা
জনাব কবির উদ্দিন আহমদ।
জনাব আব্দুর রব (প্রয়াত)
সাহেদ আহমেদ মুসা
হায়ফা ওয়াহ্বী
হায়ফা ওয়াহ্বী ( هيفاء وهبي    হায়ফা ওয়াহ্বী ; জন্ম ১০ মার্চ, ১৯৭৬)  লেবাননের একজন গায়িকা ও অভিনেত্রী । তিনি সাতটি স্টুডিও অ্যালবাম প্রকাশ করেছেন । ২০০৮ সালের পেপসি- প্রযোজিত চলচ্চিত্র সি অব স্টার দিয়ে তার অভিনয়ে অভিষেক হয়। ২০০৬ সালে তিনি   পিপল ম্যাগাজিনের ' ৫০ সবচেয়ে সুন্দর মানুষের তালিকায় ছিলেন।
প্রথম জীবন
তিনি ১৬ বছর বয়সে মিস সাউথ লেবানন খেতাব জিতেছিলেন  ও মিস লেবানন প্রতিযোগিতার রানার-আপ ছিলেন।  পরে তাকে অযোগ্য বলে ঘোষণা করা হয়েছিল। কারণ তিনি বিবাহিত ছিলেন ও তার একটি শিশু ছিল।
২০০৪-২০০৭: বাড্ডি এচে ও টেলিভিশন ক্যারিয়ার
২০০৫ সালের প্রথম দিকে প্রথম একক "ইয়া হায়াত অ্যালবি"র সাফল্যের পর তিনি তার দ্বিতীয় স্টুডিও অ্যালবাম বাডি আচে ( আরবি : بدي عيش, বাংলা: "আমি বাঁচতে চাই") প্রকাশ করেন। লেবাননের রাজনীতিবিদ রাফিক হরিরির হত্যার পর যা মুক্তি পায়। অ্যালবামের একক শিরোনাম ছিল "স্বাধীনতা, যা মানবাধিকারের মৌলিক অধিকারগুলির মধ্যে অন্যতম" । তার পরের একক "আনা হাফা" ( আরবী : أنا هيفاء, বাংলা: "আমি হাইফা") আজ পর্যন্ত তার সবচেয়ে বড় হিট। ২০০৬ সালে তিনি "বাস আল-ওয়াওয়া" ( আরবি : بوس الواوا, বাংলা: " বোবোকে চুমু দাও ") প্রকাশ করেন। এই গানটি পরে পেপসি বিজ্ঞাপনে ব্যবহৃত হ। ২০০৬ সালে রেডিও স্কোপ এবং সাওত আল মুসিকা দ্বারা গানটি বছরের সেরা গান হিসেবে নির্বাচিত হয়েছিল।
২০০৮-২০০৯:চলচ্চিত্র জীবনের শুরু এবং হাবিবী আনা
২০০৮ সালের প্রথম দিকে ক্যারোল সামহা, আহমাদ এল শেরিফ, ওয়ায়েল কফরি, ব্রিগেটিয়া ইয়াহী এবং রুওয়ায়দা আল-মাহরুওকির সাথে পেপসি প্রযোজিত চলচ্চিত্র সি স্টারে  অভিনয় করেন।
২০০৮ সালের ৪ জুলাই তার তৃতীয় স্টুডিও অ্যালবাম হাবিবি আনা ( আরবি : حبيبي أنا, বাংলা: "আমার ভালোবাসা") মুক্তি পায়। যার মধ্যে ১৫ টি গান রয়েছে। এর প্রধান একক গান হল "মৌস আদ্রা এস্তানা" ।
২০১০-২০১২: বাবে হায়ফা ও মালিকাত জামাল আল কাওন
২০১০ সালের এপ্রিলে তিনি ফরাসি ডিজে  ডেভিড ভেন্দেত্তের গান  অ্যালবাম  ভেন্দেত্তের গানে ছিলেন।
২০১১ সালের সেপ্টেম্বরে আল বওয়াবা জানায় যে তিনি তার প্রতি অবহেলা ও তার কাজের প্রতি মনোযোগ না দেওয়ার জন্য "লেটানো রোটানা" ছেড়ে যাওয়ার হুমকি দিচ্ছেন।
২০১৩-বর্তমান: আপনার মুখ পরিচিত লাগে, শ্বাসপ্রশ্বাস, এবং মরিয়ম
২০১৩ সালের গ্রীষ্মকালে তার নতুন গান "ঘল ঘালা" মুক্তি পায়।
২০১৪ সালের আগস্টে তিনি ঘোষণা করেছিলেন যে তার "ব্রেথিং ইউ ইন" শিরোনামের একটি নতুন গানের পাশাপাশি ক্যাসপার স্মার্ট সমন্বিত ভিডিও ক্লিপ  মুক্তি পাবে।
২০১৮ সালের সেপ্টেম্বরে হায়ফার সপ্তম স্টুডিও অ্যালবাম "হাওয়া" মুক্তি পায়। অ্যালবামটিতে ১৫ টি গান ছিল এবং এটি আইটিউনস চার্টে # ১ হিসেবে শুরু করে। অ্যালবামটি হায়ফা স্বাধীনভাবে কোন রেকর্ড লেবেল ছাড়াই তৈরি করেন।
ব্যক্তিগত জীবন
হায়ফা ১৯৭৬ সালের ১০ মার্চ লেবাননের দক্ষিণাঞ্চলীয় গভর্নর টায়ারের লেবাননীয় বাবা ও মিশরীয় মায়ের ঘরে জন্মগ্রহণ করেন।
১৯৯০-এর দশকে তিনি ১৮ বছর বয়সে তার চাচাত ভাই নাসর ফয়াদকে বিয়ে করেন এবং তার সাথে নাইজেরিয়া ভ্রমণ করেন। যেখানে তিনি কাজ করেন। তার গর্ভাবস্থার সময় তিনি লেবাননে ফিরে আসেন ও ফয়দাদ থেকে পৃথক হন।
২০০৭ সালের ২৫ জুন লেবাননে " হাসা মা বেনা " গানের মিউজিক ভিডিওর চিত্রগ্রহণ করার সময় তিনি দুর্ঘটনা থেকে বেঁচে যান। ভিডিওটিতে, একটি গাড়ি চালানোর সময় একটি একক ইঞ্জিন বিমান তাকে তাড়া করত।  বিমানটি  গাড়িটিকে আঘাত করে। গাড়ি চালানোর পরিবর্তে সামনে উইন্ডশীল্ডটি বন্ধ করে দেয়। দুর্ঘটনার তীব্রতা সত্ত্বেও হায়ফা শুধুমাত্র শরীরে ছোটখাট আঘাত  পান।
২০০৯ সালের ২৪ শে এপ্রিল বৈরুতে মিশরীয় ব্যবসায়ী আহমেদ আবু হাশিমাকে বিয়ে করেছিলেন। বিয়ের অনুষ্ঠানে অতিথিদের মধ্যে ছিলেন গায়ক অনাস্তাশিয়া, কারমেন ইলেক্ট্রা, শান কম্বস, গোগোগোশ, নওয়াল আল জগবি, নজওয়া করম, রাঘেব আলামা এবং শেরিন ।
২০১২ সালের নভেম্বরে হায়ফা ও আহমেদ আবু হাশিমা আলাদা হন।
বর্ণবাদের অভিযোগ
২০০৯ সালে তার বাবা ফেইনের  (তার অপ্রকাশিত ২০১০ কিডস অ্যালবাম থেকে) গান "কোথায় আমার খেলনা ভল্লুক ও নুবিয়ান বানর? " এ নুবিয়া দের "বানর" বলেন।  মিশরের নুবিয়ানরা গানটিতে বর্ণবাদের  অভিযোগ করেছে। যা বর্ণবাদ ও তাদের বিরুদ্ধে বৈষম্যকে জোরদার করেছে।
আলজেরিয়া
২০০৯ সালের মিশর-আলজেরিয়া বিশ্বকাপের বিতর্কের পর আরেকটি ঘটনা ঘটেছিল।যা দুই দেশের মধ্যে কূটনৈতিক উত্তেজনা বৃদ্ধি করে। তিনি বিবৃতি দিতে গিয়েছিলেন যে তিনি আলজেরিয়াতে শীঘ্র‌ই কোন কাজ করছেন না। কারণ আলজেরিয়ানরা " ... তার সঙ্গীত বুঝতে পারবে না "।এতে আলজেরিয়ার সাংস্কৃতিক মন্ত্রী বলেন আলজেরিয়া ও আলজেরীয় জনগণের অপমান করার জন্য হায়ফার উপর নিষেধাজ্ঞা জারি করা উচিত যতক্ষণ না তিনি ক্ষমা চান।
রাজনৈতিক দৃষ্টিভঙ্গি
২006 সালের ইজরায়েল-লেবাননের যুদ্ধের সময়, তিনি তার বাড়ি ভেরদুন, বৈরুত  ছাড়েন এবং  মিশরে চলে যান। লেবাননের জাউইহ শহরে একটি কনসার্টে হেহবুল্লাহ নেতা হাসান নাসরুল্লাহকে যুদ্ধের সময় ইসরাইলের বিরুদ্ধে তার অবস্থানের জন্য তিনি অভিনন্দন জানান।
যুদ্ধবিরতির ৩৪ দিন সময়কালে তিনি কোনও কনসার্ট করতে অসম্মতি জানান।তিনি বলেছিলেন লেবাননের প্রতি সমর্থন প্রদর্শনের  আরও অনেক উপায় রয়েছে।
ভাবমূর্তি
ওয়েবসাইট AskMen.com দ্বারা ২০০৬ এর শীর্ষ ৯৯ সর্বাধিক আকাঙ্ক্ষিত মহিলাদের সংস্করণে তাকে ৮ ম স্থান দেয়া হয়েছিল।
কিছু রক্ষণশীল আরব দেশগুলির মধ্যে তার খোলামেলা পোশাক মানহানিকর মনে করা হয়। সংসদের একজন বাহরাইনী সদস্য তাকে যৌন  গায়িকা বলেন।তিনি বলেন তার শরীর  কথা বলে, তার কণ্ঠস্বর নয়।এতে হায়ফা বলেন কনসার্টে তাকে নিষিদ্ধ করার প্রচেষ্টার বিষয়ে তিনি সচেতন ছিলেন তবে তাকে নীরব করার জন্য তাদের প্রচেষ্টা উপেক্ষা করতে মনস্থ করেছিলেন।
২০০৮ সালের এপ্রিল মাসে বাহরাইনের ইসলামপন্থী সংসদ দেশটিতে হায়ফার শোকে নিষিদ্ধ করার জন্য একটি প্রস্তাব করে সরকারের প্রতি আহ্বান জানিয়েছিল। এর ফলস্বরূপ হায়ফা বাহরাইনে অভিনয়কালে কম ভি-নেকলাইন সহ দীর্ঘ সবুজ গাউন, আরো সাধারণ পোশাক দিয়ে অভিনয় করেন।
তথ্যসূত্র
<references group="" responsive="0">
রজার ফেদেরার
রজার ফেদেরার (জন্ম ৮ই আগস্ট, ১৯৮১) একজন সুইস পেশাদারী টেনিস খেলোয়াড়। তিনি ইতিহাসের সবচেয়ে সফল টেনিস খেলোয়াড়দের মধ্যে অন্যতম। তিনি ২০২২ সালে অবসর ঘোষণা করেন । পিট সাম্প্রাস সহ অনেক টেনিস কিংবদন্তি, টেনিস সমালোচক, তার সমসাময়িক খেলোয়াড়সহ অনেকেই মনে করেন তিনি সর্বকালের সেরা টেনিস খেলোয়াড় । তিনি ২রা ফেব্রুয়ারি, ২০০৪ তারিখ ত্থেকে ২০০৮ সালের শেষভাগ পর্যন্ত টানা ২৩৭ সপ্তাহ বিশ্বের ১ নম্বর খেলোয়াড় ছিলেন, যা একটি রেকর্ড ।চিরপ্রতিদ্বন্দ্বী রাফায়েল নাদাল এর সাথে ডাবলস ম্যাচ খেলে টেনিস থেকে বিদায় নেন।
২০০৪ সালে ফেদেরার ম্যাট্‌স উইলান্ডারের পর প্রথম খেলোয়াড় হিসেবে একই বছরে তিনটি গ্র্যান্ড স্ল্যাম শিরোপা জয়ের কৃতিত্ব দেখান। ২০০৬ ও ২০০৭ সালে তিনি এই সাফল্যের পুনরাবৃত্তি করেন। তিনি এ পর্যন্ত ২০ টি গ্র্যান্ড স্ল্যাম, ৪টি টেনিস মাস্টার্স কাপ, ও ১৫টি টেনিস মাস্টার্স সিরিজ শিরোপা জিতেছেন। তিনিই একমাত্র খেলোয়াড় যিনি পরপর পাঁচ বছর উইম্বলডন (২০০৩-২০০৭) ও ইউ এস ওপেন (২০০৪-২০০৮) শিরোপা জিতেছেন। ফেদেরার ষষ্ঠ পুরুষ টেনিস খেলোয়াড় হিসেবে চারটি গ্র্যান্ড স্ল্যামই জয়ের কৃতিত্ব দেখান ।